Martinus, episcopus, seruus seruorum Dei, dilectis filiis abbati et conuentui monasterii Sancti Stephani Diuionensis, ordinis Sancti Augustini Lingonensis dyocesis, salutem et apostolicam benedictionem. Deuocionis uestre precibus benignum impercientes assensum ut possessiones et alia bona mobilia et immobilia, que liberas personas fratrum uestrorum ad monasterium uestrum mundi relicta uanitate conuolancium et professionem faciencium in eodem si remansissent in seculo iura successionis uel quocunque alio titulo iusto titulo contigissent et que ipsi potuissent libere aliis clargiri feudalibus dum taxat exceptis petere, recipere ac retinere libere ualeatis sine iuris preiudicio alieni auctoritate nobis presencium indulgemus. Nulli ergo omnino hominum liceat hanc paginam nostre concessionis infringere uel ei ausu temerario contraire Si quis autem hoc attemptare presumpserit indignacionem omnipotentis Dei et beatorum Petri et Pauli, apostolorum eius se nouerit incursurum. Datum apud Urbemueterem quinto calendas augusti pontificatus nostri anno primo.